Visit Vinkovci

XII. Rimski dani
2025-06-13 - 2025-06-15
Od 13. do 15. lipnja, Vinkovci – najstariji kontinuirano naseljeni grad u Europi
– ponovno će oživjeti svoju slavnu prošlost kroz XII. Rimske dane, jednu od
najatraktivnijih povijesno-kulturnih manifestacija u ovom dijelu Europe.
Na današnjoj konferenciji za medije, temu ovogodišnje manifestacije – „Smrt
na Dunavu“ – predstavo je ravnatelj Gradskog muzeja Vinkovci Hrvoje Vulić.
Pojasnio je kako je ova tema svojevrsni hommage slavnoj Agathi Christie , no
da se dotiče smrti „našega“ cara Valentinijana koji je umro pred samu bitku
na Dunavu, kod grada Komaroma u današnjoj Mađarskoj. Temu će u
večernjem programu posjetitelji vidjeti zahvaljujući Gradskom muzeju
Vinkovci i HNK Osijek, a scenarij i režiju potpisuju Vladimir Andrić i Jasmin
Novljaković. Pozvao je sve da se pridruže Pub kvizu kojega Gradski muzej po
prvi puta organizira kao i na ostale radionice kojih ima zaista mnogo tijekom
tri dana trajanja manifestacije.
Martina Matković, direktorica Turističke zajednice grada Vinkovaca
istaknula je novitete u manifestaciji poput sadržaja koji se protežu tijekom
sljedećega tjedna te tako predstavljaju svojevrsnu uvertiru u samu
manifestaciju, zahvalila je svim institucijama, školama, udrugama i
obrtnicima koji su ovu manifestaciju prepoznali te naravno Gradu
Vinkovcima na potpori. Istaknula je bogatu gastro ponudu ali i bogat rimski
sajam na kojemu će i ove godine biti izbor najljepše uređenoga izložbenoga
prostora.
Konačno, gradonačelnik Josip Romić s ponosom je istaknuo kako je ovo jedna
od najbogatijih povijesnih manifestacija u Hrvatskoj: „Ovo je manifestacija
koja potiče znatiželju, ali u isto vrijeme odaje poštovanje našoj bogatoj
povijesnoj baštini. Zahvaljujući bogatom i raznolikom programu, Rimski dani
su savršeni za obitelji s djecom, učenike, studente, turiste, kulturne
entuzijaste, kao i sve one koji žele doživjeti povijest na drugačiji, živ i
interaktivan način. Stoga dođite u Vinkovce na Rimske dane jer Vinkovci tada
postaju Rimkovci!“
Detaljan program manifestacije je u privitku, a za najnovije informacije,
savjete za posjetitelje i najave iznenađenja – nastavite nas pratiti putem
službenih kanala i društvenih mreža.
PROGRAM XII. RIMSKI DANI

Komedija "Dva u jedan"
2025-05-20 08:00 - 17:00 (Europe/Zagreb)
Režija: Olivera Đorđević / HNK u Osijeku
Trajanje: 90 min.
Cijena ulaznice: 8 eura / prodaja od 19.5.
https://www.facebook.com/kazalistevinkovci

Koncert ansambla LADO
2025-05-19 08:00 - 17:00
Najpoznatiji profesionalni hrvatski folklorni ansambl LADO nastupa u Vinkovcima dana 23. svibnja 2025. godine s početkom u 20.00 sati, na pozornici ispred Gradske knjižnice i čitaonice u Vinkovcima. U slučaju lošeg vremena u sportskoj dvorani OŠ A. G. Matoša u Vinkovcima.

32. Festival glumca Vinkovci
2025-05-09 - 2025-05-17

Mjesečni program u Gradskoj knjižnici i čitaonici Vinkovci - mjesec svibanj
2025-05-01 - 2025-05-31
Mjesečni program – svibanj

30. Lutkarsko proljeće
2025-04-07 - 2025-04-11

Proljeće u Vinkovcima
2025-04-01 - 2025-06-30

1. Putujući susreti teatara
2025-03-22 - 2025-04-12

20. Pčelarski dani u Vinkovcima
2025-03-07 - 2025-03-08

Gradsko kazalište Vinkovci - Program ožujak 2025.
2025-03-01 - 2025-03-31

1. Poklada u Vinkovcima pod nazivom "Bušarice, otkri' svoje lice!"
2025-02-23 16:00 - 18:00

Pokladni program Vinkovci
2025-02-21 - 2025-03-02

Program Gradskog kazališta Joza Ivakić Vinkovci, za veljaču 2025.god.
2025-02-01 - 2025-02-15

Noć muzeja u Vinkovcima 2025.
2025-01-31 18:00 - 23:00

Siječanj u Gradskoj knjižnici i čitaonici Vinkovci
2025-01-01 08:00 - 2025-01-31 20:00
Mjesečni program, siječanj 2025

Advent u Vinkovcima - Ledena bajka
2024-11-29 - 2025-01-06
Ledena bajka – Advent u Vinkovcima počinje 29. studenog 2024. otvorenjem klizališta te koncertima MPG Lipe i Nene Belana ispred Gradske knjižnice i čitaonice. Manifestaciju organizira Grad Vinkovci s Turističkom zajednicom grada Vinkovaca i Kulturnim centrom Vinkovci te suradnjom s mnogobrojnim udrugama, kulturnim ustanovama, župama, župnim zborovima i osnovnim školama. Tijekom 38 dana bit će ukupno 14 koncerata duhovne i zabavne glazbe. Posjetitelji će moći posjetiti kućicu Djeda Božićnjaka gdje se najmlađi mogu svaki dan slikati i napisati mu svoje želje, a ugostitelji će se pobrinuti za kuhano vino, čaj, kiflice i adventske kobasice. Uz Nenu Belana i Lipu tu su još dječji zborovi osnovnih škola te zborovi župa i KUD-ova, Marko Tolja, Zvonimir Kalić i bend Noel, Damirov Django group, TS Vranac, Marko Škugor, Ivana i Marija Husar, Soulfingersi i Mario Petreković, Ličke drvosječe te Luka Nižetić, koji će vinkovačke mališane uvesti u Novu godinu, te Mejaši uz koje će Novu godinu dočekati oni malo stariji. Tu je i mnogima omiljeni spektakl Koncert s prozora Gimnazije koji će se održati 15. prosinca te Novogodišnji koncert u izvedbi osječkoga HNK-a koji će se održati 30. prosinca 2024. godine u Gradskom kazalištu „Joza Ivakić“.

https://www.adventvinkovci.com/#program

8. Filmski festival glumca
2024-11-21 - 2024-11-28

Dani divljači 2024. - Lovački dom Kunjevci
2024-11-08 12:00 - 2024-11-10 21:00
Gastronomska manifestacija koja slavi bogatu tradiciju lovačkih specijaliteta okupljajući gurmane i ljubitelje divljači u jedinstvenom kulinarskom doživljaju.

Studeni u Gradskoj knjižnici i čitaonici Vinkovci
2024-11-01 - 2024-11-30
Mjesečni program, studeni 2024

18. DORF festival
2024-10-23 - 2024-10-26
Udruga ljubitelja filma RARE iz Vinkovaca pripremila je ove godine bogat filmski program u novoj Gradskoj knjižnici i čitaonici 23.-26.10.2024. godine. Već 18. godinu slavonski ljubitelji glazbenih dokumentarnih filmova imaju priliku uživati u projekcijama recentne dokumentarne filmske produkcije, uz OFF DORF popratni program.
U ovogodišnjem regionalnom programu bit će prikazano 8 filmova autora iz Hrvatske, Srbije, Slovenije i Sjeverne Makedonije, od kojih dvije hrvatske premijerne projekcije.
Izabrani su filmovi: „Efterklang: The Makedonium Band“ (Danska/Sjeverna Makedonija, Andreas Johnsen, 2024), „Moć u glavi“ (Hrvatska, Dalibor Platenik, Eureka video, 2024), „Zauvijek autor: Saša Antić“ (Hrvatska, Toni Volarić, HDS, 2024.), “Grandpa Guru“ (Hrvatska, BiH, Silvio Mirošničenko, udruga Točka kulture) „U ime oca: Petra“ (Hrvatska, Ines Pletikos, HRT, 2023), „Zemlja nije moj dom“ (Srbija, Slobodan Simojlović, RTS, 2023), „Sanjalice“ (Srbija, Vladimir Petrović, Filmoskopija/theNO film, 2024.) i „100dB“ (Slovenija, Jaka Terpinc i Gregor Bauman, Porno Pasjon Prasentiert, 2024).
O najboljem DORF 2025 filmu u regionalnoj konkurenciji odlučit će Rela Petric (redateljica i montažerka iz Dubrovnika, autorica prošlogodišnjeg pobjedničkog DORF filma, predsjednica žirija), Marinko Marinkić (snimatelj i direktor fotografije iz Gunje, predsjednik MMC SKIG i potpredsjednik Hrvatskog filmskog saveza) te Goran Nježić (glazbenik, vizualni umjetnik i filmaš iz Siska, aktivan na nezavisnoj sceni).
Autor ovogodišnjeg vizualnog identiteta je Goran Nježić. Diplomirao je na Akademiji primijenjenih umjetnosti Sveučilišta u Rijeci u klasi prof. Dalibora Martinisa. Aktivan je na nezavisnoj hrvatskoj sceni kao glazbenik, vizualni umjetnik i filmaš. Kao autor i ko-autor surađuje na nekoliko audiovizualnih projekata koji imaju svoje premijere i izlaganja na raznim festivalima u regiji, u Espro IRCAM u Centre Pompidou u Parizu te u Seoulu Južnoj Koreji. Suosnivač je platforme B.A.K.A. koja se bavi produkcijom audiovizualnih djela i kulturnih projekata na regionalnoj nezavisnoj umjetničkoj sceni.
Za unikatne nagrade na ovogodišnjem festivalu zadužen je mladi vinkovački kipar Vjekoslav Živković.
Festival DORF u Vinkovcima 2024. organizira Udruga ljubitelja filma RARE Vinkovci, uz potporu Grada Vinkovci, Vukovarske-srijemske županije i Hrvatskog audiovizualnog centra. Partner u provedbi je Gradska knjižnica i čitaonica Vinkovci.

59. Vinkovačke jeseni 2024.
2024-09-13 - 2024-09-22

10. Vinkovački orguljaški festival - Organum Cibalae
2024-09-01 10:30 - 2024-09-08 20:00

Ljetna trodnevna radionica u Vinkovcima
2024-07-24 - 2024-07-26 | Gradsko kazalište Vinkovci, Hrvatskih žrtava 2, Vinkovci, Croatia (Local Name: Hrvatska)
U Gradskom kazalištu Joza Ivakić Vinkovci!
24.07. srijeda
– od 10:00 do 12:30 sati (1. i 2. razred)
– od 13:30 do 16:00 sati (3. i 4. razred)
– od 16:30 do 19:00 sati (12 + )
25.07. četvrtak
– od 10:00 do 12:30 sati (1. i 2. razred)
– od 13:30 do 16:00 sati (3. i 4. razred)
– od 16:30 do 19:00 sati (12 + )
26.07. petak
– od 10:00 do 12:30 sati (1. i 2. razred)
– od 13:30 do 16:00 sati (3. i 4. razred)
– od 16:30 do 19:00 sati (12 + )
26.07. u 20:00 sati JAVNA PREZENTACIJA PRED PUBLIKOM
Prijave su OTVORENE. Broj mjesta je OGRANIČEN.
CILJEVI RADIONICE:
•razvijanje socijalne i emocionalne inteligencije
•poticanje mašte i kreativnosti
•izrada lutke ginjola i animacija
•kontroliranje treme za potrebe javnog scenskog nastupa, usmenog odgovaranja ili nekog sportskog događaja i slično
Radionica je financirana od strane Grada Vinkovci i BESPLATNA je za sve polaznike!

Gradska knjižnica i čitaonica Vinkovci
2024-07-22 - 2024-07-26
https://gkvk.hr/

Program za Dan grada Vinkovaca
2024-07-14 - 2024-07-23

Ljeto na Banji
2024-07-11 - 2024-08-22

Vožnja fijakerima
2024-06-23 - 2024-08-25 | Gradski park Vinkovci, Vinkovci, Hrvatska, 32100, Croatia (Local Name: Hrvatska)

Ljeto u Vinkovcima 2024.
2024-06-20 - 2024-08-28

Ljeto u Vinkovcima 2023
2023-06-21 08:00 - 2023-08-30 22:00

Predstava za djecu "Basne"
2023-05-03 08:00 - 17:00
Datum održavanja: subota, 6.svibnja 2023.
Vrijeme održavanja: 11.00 sati
Mjesto održavanja: Gradsko kazalište Joza Ivakić Vinkovci
PRODUKCIJA: Kazalište Virovitica
Tekst: Ezop/Jean de La Fontaine / Draško Zidar
Režija: Draško Zidar i Igor Golub
Igraju: Snježana Lančić, Vlasta Golub i Igor Golub
Pet poznatih basni (Cvrčak i mrav, Lisica i gavran, Lisica i roda, Kornjača i zec, Miš i lav) u kojima „životinje zbore ko ljudi i svaka neku pouku nudi“ u ovoj je predstavi prikazano na vedar i komičan način. Dinamična igra i brza izmjena scena odvija se u prepoznatljivoj maniri animiranih filmova pa garantira prijemčivost dječje publike. Kroz veselu igru, dopadljive likove, domišljatu režiju, maštovite kostime i šaroliku scenografiju, edukativan karakter predstave progovara na zabavan način. Pa tako autor ove vesele i duhovite dramatizacije i adaptacije u stihovima, Draško Zidar, poručuje:
„Slušajte, djeco, mudrosti basne
I mnoge stvari bit će vam jasne.
Slušajte basne mudru notu
Mudrosti nam svima treba u životu.“
Trajanje predstave: 40 min.
Dob: 3+
CIJENA ULAZNICE: pretprodaja 3 eura / na dan izvedbe 4 eura / za grupe 3 eura
